Paco Zarzoso presentarà el llibre ‘Querencia. Los esperantistas’ dissabte que ve
21 de març 2018

​![](/media/bnpk5ae0/68image005_cuerpo.jpg)  
  
  
Dissabte que ve, 24 de març, el Centre Cultural Mario Monreal acollirà la presentació del llibre _Querencia. Los esperantistas_, de Pazo Zarzoso. L'acte tindrà lloc en l'aula 2 i començarà a les 19 hores.  
  
Una gran diva de l'escena, que ha obtingut un èxit internacional gràcies al seu paper de Medea, i un crític són els protagonistes de la tragicomèdia de Querencia. Tots dos es troben en la casa que van compartir mentre van ser parella. Ella seguix en el teatre i ell ha abandonat la crítica teatral per la taurina. Si bé la trobada comença com una implacable lluita de titans, a poc a poc descobrim les seues ferides i els seus monstres: un duel dialèctic de dos personatges plens de força per la seua incapacitat d'ocultar les seues febleses.  
  
Per altra banda, els esperantistes, Lázaro i Marta, són dos germans que s’acosten a la quarentena que viuen en la casa dels seus pares, són fills del president mort de la societat esperantista de la ciutat. Lázaro ocupa l'habitació més gran de la casa des d'on traduïx Moby Dick a l'esperanto. Marta treballa en una carnisseria equina i cuida del seu germà. No obstant això, tota la situació canvia quan ella coneix Ángel i exigix a Lázaro ocupar eixa habitació des de la qual es veu el mar.

*   [](http://www.facebook.com/sharer.php?u=https://aytosagunto.es/va/actualitat/paco-zarzoso-presentara-el-llibre-querencia-los-esperantistas-dissabte-que-ve/ "Facebook")
*   [](http://twitter.com/share?url=https://aytosagunto.es/va/actualitat/paco-zarzoso-presentara-el-llibre-querencia-los-esperantistas-dissabte-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/paco-zarzoso-presentara-el-llibre-querencia-los-esperantistas-dissabte-que-ve/ "Linked In")
*   [](mailto:?body=https://aytosagunto.es/va/actualitat/paco-zarzoso-presentara-el-llibre-querencia-los-esperantistas-dissabte-que-ve/)